tomron87/hebrew-wikipedia-sentences-corpus huggingface dataset:
הם עוכבו לחקירה למשך כמה שעות עד שרכשטיינר ובאגוול שוחררו לחופשי.
לעומת זאת, לוגר, הורשע ונכנס לכלא.
רכשטיינר דיבר לאחר מכן לגבי המקרה במהלך אחד מראיונותיו, כשתיאר את עצמו כעבריין אלים.
לאחר העזיבה שלו את ארגון TNA, רכשטיינר החל להביע בוז כלפי הנהלת TNA דרך חשבון הטוויטר שלו, בעיקר כלפי האלק הוגאן ואריק בישוף.
כתוצאה מכך, נוצר קשר אליו דרך עורכי הדין של TNA.
לאחר שהמשיך להטיח עלבונות, TNA הגישו נגדו תלונה ביוני 2012. רכשטיינר הגיב בתביעה נגדית נגד TNA בחודש ספטמבר.
חודש לאחר מכן, הוא הגישה תביעה נוספת נגד TNA, כשהפעם טען שהוא נפצע כתוצאה מההנהלה הבכירה של TNA, כולל הוגאן, כשהרשו לג'ף הארדי להתאבק נגדו, בזמן שהארדי היה שיכור.
התביעה של TNA נגד רכשטיינר בוטלה על ידי שופט בפברואר 2016.
רכשטיינר הורחק מטקס היכל התהילה של ה-WWE לשנת 2015, מכיוון שאשתו של האלק הוגאן טענה שהוא פנה אליה בשדה התעופה של סן חוזה.
אשתו של הוגאן טענה שהוא איים להרוג את הזוג, טענות שרכשטיינר הכחיש.
אליפות במשקל כבד של BTW (פעם אחת)
אליפות הטלוויזיה 123Approved.ca של CWE (פעם אחת)
אליפות במשקל כבד של CWI (פעם אחת)
אליפות הזוגות של CWA (3 פעמים) - עם בילי טראוויס (2) וג'ד גראנדי (1)
הישגים בארגון ההיאבקות Dutch Pro Wrestling
האליפות ההולנדית במשקל כבד (פעם אחת)
אליפות העולם במשקל כבד של WCW (פעם אחת)
אליפות הטלוויזיה העולמית של WCW (פעמיים)
אליפות ארצות הברית במשקל כבד של WCW (פעמיים)
אליפות ארצות הברית לזוגות של NWA/WCW (פעם אחת) - עם ריק סטיינר
אליפות הזוגות העולמית של NWA/WCW (7 פעמים) - עם ריק סטיינר
אלוף הטריפל קראון השמיני של WCW
אליפות ההארדקור של MACW (3 פעמים)
אליפות במשקל כבד של NWA Mid-Atlantic (פעם אחת)
אליפות הזוגות של NWA Mid-Atlantic (פעם אחת) - עם ריק סטיינר
אליפות הזוגות של IWGP (פעמיים) - עם ריק סטיינר
אליפות הזוגות של PCW (פעם אחת) - עם ריק סטיינר
אליפות הזוגות של PWA (פעם אחת) - עם ריק סטיינר
קרב השנה (1991) - עם ריק סטיינר נגד לקס לוגר וסטינג באירוע SuperBrawl
המתאבק המשתפר של השנה (1989)
PWI דירג אותו במקום ה-6 מתוך 500 המתאבקים הטובים ביותר לשנת 1991
PWI דירג אותו במקום ה-2 מתוך 100 הזוגות הטובים ביותר - עם ריק סטיינר
אליפות הזוגות של PACW (פעם אחת) - עם ריק סטיינר
הישגים בארגון ההיאבקות Ring Ka King - RKK
אליפות הזוגות של RKK (פעם אחת) - עם אביס
אליפות במשקל כבד של SSCW (פעם אחת)
אליפות הזוגות של TNA/אימפקט (פעמיים) - עם בוקר טי (1) ואיליי דרייק (1)
Feast or Fired (2007 - חוזה על אליפות ה-X דיוויז'ן)
Feast or Fired (2007 - חוזה על אליפות העולם במשקל כבד)
אליפות במשקל כבד של UCW (פעם אחת)
אליפות הזוגות של WLW (פעם אחת) - עם קייל רוברטס
אליפות הזוגות העולמית של WWA (פעם אחת) - עם ג'רי גרהאם ג'וניור
אליפות הזוגות של ה-WWF (פעמיים) - עם ריק סטיינר
מהלך הסיום הטוב ביותר (1989, 1990) - פרנקנשטיינר
קרב השנה (1991) - עם ריק סטיינר נגד הירושי האסה וקנסוקה סאסאקי באירוע WCW/New Japan Supershow
הקרב הגרוע של השנה (2003) - נגד טריפל H באירוע רויאל ראמבל
סקוט כריסטופר ויליאמס הוא כדורסלן עבר אמריקאי, אשר שיחק בליגת ה-NBA בין השנים 1990–2005. לאורך 15 עונותיו בליגה זכה ב-3 אליפויות כשחקן שיקגו בולס (1991–1993), והעמיד ממוצעים כוללים של 5.1 נקודות ו-4.7 ריבאונדים למשחק.
ויליאמס נולד וגדל בהסיינדה הייטס שעל יד לוס אנג'לס בקליפורניה, ובין השנים 1986–1990 למד באוניברסיטת קרוליינה הצפונית.
בתחילת שנתו השנייה באוניברסיטה, ב-15 באוקטובר 1987, אביו רצח את אמו והתאבד.
מאמנו של ויליאמס בקבוצת הכדורסל של האוניברסיטה, דין סמית', בישר לו את הבשורות הקשות.
ב-4 עונותיו בקבוצת ה"טאר הילס" שיתף ויליאמס פעולה עם שחקני ה-NBA לעתיד קני סמית', ג'יי.
ריד, ריק פוקס ויוברט דייוויס, בין היתר, ולאורך התקופה קלע 10.9 נקודות ואסף 6.2 ריבאונדים בממוצע למשחק.
בעונות 1987 ו-1988 העפיל עם הקבוצה לשלב רבע גמר טורניר אליפות המכללות (Elite Eight), ובשתי העונות הבאות הודחה הקבוצה בשמינית הגמר (Sweet Sixteen).
לאחר שלא נבחר על ידי אף קבוצה בדראפט ה-NBA 1990, חתם ויליאמס על חוזה בשיקגו בולס.
בכל 3 עונותיו הראשונות בשיקגו זכה עם הבולס באליפות ה-NBA; לאורך התקופה השתתף ב-53 מתוך 58 משחקי הקבוצה בפלייאוף, ותרם 4.1 נקודות ו-4.3 ריבאונדים למשחק (הן בעונה הסדירה והן בפלייאוף).
בעונת היה שחקן הספסל הבכיר של הבולס, כמחליפם של שחקני הפנים הוראס גרנט וביל קרטרייט.
בעונת קלע שיא קריירה של 7.6 נקודות בממוצע למשחק, אולם החמיץ 44 משחקים בשל פציעה.
ביולי 1994 חתם על חוזה ל-7 עונות בפילדלפיה 76'.
ב-4 עונותיו המלאות בפילדלפיה פתח בכמחצית מהמשחקים בהם שותף, ורשם 5.4 נקודות ו-5.4 ריבאונדים בממוצע למשחק.
במרץ 1999 הועבר עם טים תומאס בטרייד למילווקי באקס, בתמורה לטיירון היל וג'רלד האניקט.
בעונת סייע לבאקס להעפיל לגמר האזור המזרחי, לראשונה מזה 15 שנים, עם ממוצעים של 6.1 נקודות ו-3.3 ריבאונדים למשחק.
בסדרת גמר המזרח הושעה ויליאמס מהמשחק השביעי והמכריע מול פילדלפיה 76', בשל עבירה בלתי ספורטיבית שביצע במשחק השישי; בהיעדרו, הפסידו הבאקס בתוצאה 91–108.
לקראת עונת הועבר לדנוור נאגטס, יחד עם בחירת דראפט עתידית, בתמורה לקווין ויליס ואלכסנדר רדוייביץ'.
בקיץ 2002 חתם על חוזה בפיניקס סאנס, ולאחר כעונה וחצי שוחרר וחתם בדאלאס מאבריקס.
בעונת שיחק עבור קליבלנד קאבלירס בטרם פרש ממשחק, בגיל 37.
סקוט גלן מיי הוא כדורסלן עבר אמריקאי, אשר שיחק באופן פעיל בין השנים 1976–1988. נבחר בבחירה השנייה של דראפט ה-NBA 1976, ולאורך 7 עונותיו בליגת ה-NBA העמיד ממוצעים כוללים של 10.4 נקודות, 4.1 ריבאונדים ו-1.7 אסיסטים למשחק.
בנו הצעיר, שון מיי, זכה בשנת 2005 בטורניר אליפות המכללות כשחקן אוניברסיטת קרוליינה הצפונית, כפי שעשה אביו בשנת 1976 כשחקן אוניברסיטת אינדיאנה; סקוט ושון הם אחד מארבעה צמדי אב ובן אשר זכו באליפות המכללות.
מיי נולד וגדל בעיר סנדסקי שבאוהיו, ובין השנים 1972–1976 למד באוניברסיטת אינדיאנה.
בעונת 1975/1976 הוליך את קלעי קבוצת הכדורסל של האוניברסיטה, עם 23.5 נקודות בממוצע למשחק, והוביל אותה לצד קנט בנסון וקווין באקנר לזכייה בטורניר אליפות המכללות; לאורך אותה עונה ניצחו ה"הוז'רס" בכל 32 משחקי הקבוצה, בהדרכתו של המאמן חבר היכל התהילה של הכדורסל בוב נייט.
בסיום העונה נבחר מיי לחמישיית העונה של ליגת המכללות (First-team All-American), יחד עם בנסון, וכן זכה בפרס נייסמית' המוענק לשחקן המכללות המצטיין בארצות הברית.
בקיץ 1976 השתתף מיי באולימפיאדת מונטריאול כשחקן נבחרת ארצות הברית בכדורסל, אשר ניצחה בכל שבעת משחקיה וזכתה במדליית הזהב.
לאורך הטורניר שימש כשחקן חמישייה קבוע, לצדם של פיל פורד, קווין באקנר, אדריאן דאנטלי ומיץ' קופצ'אק, וקלע 16.7 נקודות בממוצע למשחק.
בדראפט ה-NBA 1976 נבחר מיי על ידי שיקגו בולס בבחירה השנייה, אחרי ג'ון לוקאס שנבחר ראשון.
בעונתו הראשונה בשיקגו קלע 14.6 נקודות ואסף 6.1 ריבאונדים בממוצע למשחק, ובסיומה נבחר לחמישיית הרוקיז של העונה.
בעונה העוקבת המשיך להציג יכולת טובה, עם ממוצעים של 13.4 נקודות ו-6.0 ריבאונדים למשחק, אולם ב-3 העונות הבאות עם הבולס שימש בעיקר כשחקן ספסל, ותרם 8.2 נקודות למשחק בלבד.
באותה עונה קלע 9.0 נקודות למשחק עבור הבאקס, אשר הודחו בסיבוב הפלייאוף הראשון.
בקיץ 1982 שוחר ממילווקי וחתם בדטרויט פיסטונס, במדיה שיחק בתשעה משחקים בלבד בטרם שוחרר.
בין השנים 1983–1988 שיחק בליגת העל האיטלקית עבור הקבוצות ברשה לאונסה, פלקנסטרו טורינו, וירטוס רומא וליברטאס ליבורנו.
סקוט רנדל טיפטון הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס השלישי של מדינת קולורדו, מאז 2011. מחוז הקונגרס השלישי בקולורדו מכסה את כל מערב המדינה, ובתחומו שוכנים מאות יישובים ובראשם הערים גרנד ג'אנקשן, אספן ופואבלו.
ב-2020 הפסיד את המועמדות הרפובליקנית לבית הנבחרים, וכהונתו הגיעה לידי גמר בראשית ינואר 2021.
ב-1956 נולד טיפטון בעיר אספניולה שבצפון מדינת ניו מקסיקו, וגדל בקורטז שבקולורדו.
לטיפטון תואר ראשון במדע המדינה ממכללת פורט לואיס, ועם השלמת לימודיו הגבוהים נעשה לראשון במשפחתו שקיבל תואר אקדמי.
לאחר לימדיו במכללה, ייסד טיפטון בצוותא עם אחיו חברת קדרות בשם "מסה ורדה אינדיאן פוטרי" שבסיסה בעיר קורטז בה גדל.
טיפטון, רפובליקני כל חייו, השתתף במסע הבחירות הלא-מוצלח של מושל קליפורניה רונלד רייגן אל מועמדות הרפובליקנית לנשיאות ארצות הברית ב-1976 והיה ציר לכינוס הוועדה הרפובליקנית הלאומית באותה שנה.
הוא גם קידם באופן מקומי את מסעי הבחירות של רייגן לנשיאות ב-1980 וגם כעבור ארבע שנים במחוז מונטזומה.
במשך שמונה שנים היה יושב הראש הרפובליקני במחוז הקונגרס השלישי של קולורדו.
הוא היה חבר בהנהלת הפארק הלאומי מסה ורדה ובהנהלת המרכז הארכאולוגי קרואו קניון וחבר במועצה המייעצת של המכללה הקהילתית פואבלו.
בבחירות 2006 התמודד לראשונה לבית הנבחרים של ארצות הברית במחוז הקונגרס השלישי של קולורדו, אך הפסיד לנציג המחוז המכהן ג'ון סלזאר — אחיו של קן סלזאר — כשלו 38% מקולות הבוחרים בלבד.
ב-5 בפברואר 2008 הכריז על מועמדותו לבית הנבחרים של מדינת קולורדו מטעם מחוז הבחירה ה-58. ההודעה הגיעה זמן קצר לאחר שנציג המחוז המכהן, ריי רוז, הודיע כי יפרוש לקראת הבחירות.
בבחירות המקדימות התמודד טיפטון ללא שום מתנגדים, אך בבחירות הכלליות ניצב בפני מועמדת המפלגה הדמוקרטית נואל הייגן.
הוא זכה לתמיכת העיתונים "דנוור פוסט" ו"מונטרוז דיילי".
טיפטון ניצח בבחירות עם 59 אחוז מהקולות.
בבית הנבחרים המדינתי הציג טיפטון גרסה מחודשת לחוק ששם לו למטרה לקבוע גזר דין מינימלי להתעללות מינית בילדים, אך ההצעה נפלה בדיונים מקדימים.
הוא היה חבר בוועדת החקלאות, המקנה ומשאבי הטבע של בית הנבחרים.
לקראת בחירות האמצע ב-2010 השיק טיפטון את מסע הבחירות השני שלו לבית הנבחרים האמריקאי.
הוא שוב ניצח בפני סלזאר במחוז הקונגרס השלישי.
עם 56% מהקולות בבחירות המקדימות הרפובליקניות נבחר טיפטון למועמד מפלגתו לייצוג המחוז.
העיתון "דנוור פוסט", הנפוץ ביותר בקולורדו, שיבח את טיפטון כמחוקק מדינתי ש"בקי בסוגיות ומבטא את ניסיונו מהמגזר הפרטי" אך הביע תמיכה בנציג המחוז המכהן ג'ון סלזאר.
טיפטון תקף את סלזאר על שהצביע בעד "חוק השיקום וההשקעה" (American Recovery and Reinvestment Act of 2009) ואילו סלזאר טען שטיפטון מעוניין לחתוך את מדיקר ואת הביטוח לאומי בחצי.
ברוב דחוק בן 50.1% זכה טיפטון בבחירות ונבחר לבית הנבחרים.
ב-30 ביוני 2020 הפסיד טיפטון את מועמדות המפלגה הרפובליקנית לייצוג מחוז הקונגרס השלישי של קולורדו ללורן בוברט, פעילה למען כלי נשק ובעלת מסעדה הדוגלת בתאוריית קשר לפיה ישנה קנוניית Deep state נגד הנשיא דונלד טראמפ.
רוברט סקוט ספידמן הוא שחקן קנדי יליד-בריטניה.
הוא ידוע בתפקידו בתור בן קובינגטון בסדרת הטלוויזיה "פליסיטי" ומסדרת סרטי האימה "מלחמת האופל", ובתור בארי "באז" בלקוול בסדרת דרמת הפשע "ממלכת החיות".
ספידמן נולד בלונדון, אנגליה שבממלכה המאוחדת, להורים סקוטים נוצרים.
אמו, מארי (לבית קמפבל) היא מורה בבית ספר יסודי ואלופה בריצה תחרותית בעברה, ואביו, רוי אנדרסון ספידמן (1944–1999) היה מנהל רכש בחנות כלבו.
אחותו, טרייסי, מתה מסרטן ב-8 בפברואר 2016. בגיל ארבע, הוא ומשפחתו היגרו לטורונטו, אונטריו שבקנדה.
בנעוריו, ספידמן למד בתוכנית האתלטים המחוננים של בית הספר התיכון ארל הייג, על תקן שחיין תחרותי.
כחבר בנבחרת השחייה הקנדית הצעירה, ספידמן התמקם במקום התשיעי במבחנים לאולימפיאדת ברצלונה (1992).
לאחר שסבל מפציעה בצוואר זמן קצר לאחר מכן נאלץ לעזוב את השחייה.
כדי למצוא מוקד חדש מחוץ לאתלטיקה, ספידמן התעניין במשחק.
הוא המשיך ללמוד באוניברסיטת טורונטו ובאוניברסיטת יורק משחק (שתיהן שוכנות בקנדה).
בשנת 1995 ניסה ספידמן להתמודד לתפקיד רובין בסרט "באטמן לנצח", אשר לוהק באותה עת בטורונטו.
לבסוף, לוהק לתפקיד זה השחקן האמריקאי כריס אודונל.
אולם האודישן העניק לספידמן את החשיפה לה היה זקוק, והוא החל לעבוד עם סוכן שחקנים והחל באודישנים לתפקידי טלוויזיה וקולנוע קנדיים.
ספידמן ערך את הופעת הבכורה שלו בטלוויזיה בשנת 1995, והופיע בפרק בסדרה "קונג פו: האגדה נמשכת", ואחריו שיחק בתפקיד חוזר בסדרה "ננסי דרו" באותה שנה.
לאחר שהופיע במספר תפקידים קטנים בטלוויזיה, החליט ספידמן לעבור לניו יורק ללמוד זמן קצר בבית הספר למשחק "Neighborhood Playhouse School of the Theatre" לפני שנשר וחזר הביתה לטורונטו.
בשנת 1998 הגיעה הפריצה הגדולה שלו כשהוא קיבל שיחת טלפון מסוכן ליהוק אמריקאי שרצה שהוא יבצע אודישן לסדרה חדשה בשם "פליסיטי".
ספידמן לוהק לתפקיד ראשי בסדרה וזכה לשבחים רבים על משחקו.
זמן קצר לאחר שהשתתף בסדרה החל ספידמן לקבל הצעות לתפקידים נוספים.
בשנת 2000 ספידמן לוהק לתפקיד של בילי האנן לצדה של גווינת' פלטרו בסרט "דואט".
בשנת 2002 הוא לוהק לתפקיד הראשי הראשון שלו, כשהוא מגלם בלש משטרת לוס אנג'לס חסר ניסיון שנתפס ברשת של שחיתות, מול קורט ראסל, בסרט "כחול מושחת".
לאחר מכן, ספידמן שיחק את בעלה של אישה חולה סופנית (שרה פולי) בסרט הדרמה "החיים בלעדיי".
ספידמן זכה ב"פרס גולדן וויב" על משחקו בסרט.
בשנת 2003, ספידמן כיכב מול קייט בקינסייל בסרט המותחן העל טבעי "מלחמת האופל".
ספידמן על משחקו בסרט זכה בפרס סאטורן.
לאחר מכן שיחק לצד ג'יימס מרסדן במותחן "היום ה-24" ולצד אייס קיוב ב"טריפל איקס 2".
עם הצלחתו של הסרט "מלחמת האופל" הראשון, ספידמן חזר על תפקידו כ"מייקל קורבין" בסרט ההמשך, "משחקי האופל: אבולוציה" משנת 2006.הוא הופיע לצד וילם דפו בסרט "Anamorph" ועם וס בנטלי ב"וירדסוויל".
ספידמן כיכב גם עם ליב טיילר בסרט האימה "הזרים" בשנת 2008, ולצידה של רייצ'ל בלאנשארד בדרמת המסתורין "Adoration" שביים אטום אגויאן.
ביולי 2009 פורסם כי ספידמן אמור לככב לצד דסטין הופמן, בסרט "הסיפור על פי "בארני".
ההפקה החלה באוגוסט 2009, והצילומים התקיימו ברומא, ניו יורק וקנדה.
ספידמן כיכב גם במערבון העצמאי "The Rites Ransom Pride" לצד ליזי קפלן ודוויט יואקם.
ביוני 2013 שיחק בהפקת HBO של ראיין מרפי בשם "Open" לצד וס בנטלי.
בשנת 2014 הוא השתתף יחד עם ג'וליה סטיילס בסרט המותחן "מתוך האפלה".
הוא כיכב בסרטים עצמאיים שונים כמו "יחפה", "שבויה" ו"The Monster".
בשנים 2016–2018 הוא שיחק בתפקיד בארי "באז" בלקוול ,בסדרת דרמת הפשע של רשת TNT "ממלכת החיות" עד לפרק הראשון של עונה 3.
בשנת 2018 שיחק בתפקיד אורח בדרמה הרפואית "אנטומיה של גריי" של רשת ABC, בתפקיד ד"ר ניק מארש.
ב-2021 הצטרף ספידמן לצוות השחקנים הראשי בעונה ה-18 של הסדרה.
באוקטובר 2020 פורסם כי ספידמן לוהק לתפקיד החוזר של מת'יו אנגלר בעונה השלישית של הסדרה "את" בהפקת נטפליקס.
שנה סדרה תפקיד הערות 1995 קונג פו: האגדה נמשכת קאם נילסון פרק: "Goodbye Mr.
סטיב טלברטסרט טלוויזיה של LMN Every 9 Seconds גרגסרט טלוויזיה של NBC 1998 Rescuers: Stories of Courage: Two Couples פטריקסרט טלוויזיה של שואוטיים 1998–2002 פליסיטי בן קובינגטון תפקיד ראשי (4 עונות); 84 פרקים 2012–2013 מפלט אחרון סם קנדל תפקיד ראשי; 13 פרקים 2016–2018;
2022 ממלכת החיות בארי "באז" בלקוול תפקיד ראשי (עונות 1–3)
תפקיד ראשי (עונות 18–20); 37 פרקים 2021 את מת'יו אנגלר 9 פרקים2024Teacup ג'יימס צ'נוות'תפקיד ראשי; 8 פרקים
סקוט מקלאוד הוא קומיקסאי ותאורטיקן קומיקס אמריקאי.
הוא מוכר בעיקר עבור ספרי העיון שלו על קומיקס: "להבין קומיקס" (1993), (2000) ו-(Making Comics" (2006" , אשר כולם גם משתמשים במדיום הקומיקס.
הוא ביסס את עצמו כקומיקסאי בשנות השמונים כיוצר קומיקס גיבורי-על עצמאי ודוגל בזכויות יוצרים.
הוא זכה להכרה בתעשייה החל משנות התשעים של המאה העשרים על עבודותיו העיוניות על המדיום, ועידודו לשימוש בטכנולוגיה חדשה ליצירת והפצת קומיקס.
מקלאוד נולד בשנת 1960 בבוסטון, מסצ'וסטס, ילדם הצעיר של וילארד ווייז (ממציא ומהנדס עיוור) ופטרישיה ביאטריס מקלאוד, ובילה את מרבית ילדותו בלקסינגטון, מסצ'וסטס.
הוא החליט שהוא רוצה להיות אמן קומיקס בשנת 1975, במהלך שנת הלימודים האחרונה שלו בבית הספר התיכון.
הוא למד בתוכנית האיור של אוניברסיטת סירקיוז וסיים תואר ראשון באמנויות בשנת 1982.
במהלך שנות לימודיו בתיכון, הוא שיתף פעולה ביצירת קומיקס עם חברו לבית הספר קורט ביוסיק.
בעודם עדיין בני נוער, שניהם, יחד עם בני נוער נוספים כמו כריסטופר בינג (זוכה מדליית קולדקוט 2001) וריצ'רד האוול, יצרו את קומיקס הקרוסאובר המורשה הראשון של מארוול קומיקס / DC קומיקס "!Biff!
Pops", חוברת חד פעמית שנמכרה במקביל להופעה של בוסטון פופס ב-1978 בנושא קומיקס.
בשנת 1984, בזמן שעבד כאמן הפקה ב-DC Comics, מקלאוד יצר את סדרת הקומיקס מדע בדיוני וגיבורי על "!Zot", בין השאר כתגובה לכיוון הקודר והאפלולי יותר שקומיקס גיבורי העל המיינסטרים החל לפנות אליו בשנות השמונים.
בשנת 2015 הוציא לאור את הרומן הגרפי "The Sculptor".
מקלאוד היה המחבר הראשי של "מגילת הזכויות של היוצר" , מסמך משנת 1988 שמטרתו להגן על זכויות יוצרי הקומיקס ולסייע במאבק כנגד ניצול אמני קומיקס וכותבים על ידי חוזי עבודה "להשכרה" .
הקבוצה שאימצה את המגילה כללה גם את האמנים קווין איסטמן, דייב סים וסטיבן ר.
המגילה כללה שתים עשרה זכויות כמו "הזכות לבעלות מלאה על מה שאנו יוצרים במלואו" ו"הזכות לדרוש תשלום של חלק הוגן ושוויוני ברווחים שמקורו בכל העבודה היצירתית שלנו".
בשנת 1990 המציא מקלאוד את הרעיון של קומיקס 24 שעות: קומיקס שלם בן 24 עמודים שנוצר על ידי קומיקסאי יחיד תוך 24 שעות רצופות.
זה היה אתגר הדדי עם האמן סטיב ביסט, שנועד להכריח תפוקה יצירתית במינימום הרהור מרסן.
אלפי קומיקסאים השתתפו מאז באתגר, ביניהם ניל גיימן; קווין איסטמן, יוצר שותף של צבי הנינג'ה; דייב סים, שפרסם חלק מיצירותיו מהאתגר הזה ב"סרבוס השנבוב"; וריק וויץ' שהשתמש בו כקרש קפיצה לקומיקס שלו "Rarebit Fiends".
בתחילת שנות ה-90 החל מקלאוד בסדרה של שלושה ספרים העוסקים במדיום ובעסקי הקומיקס, כולם נעשו בפורמט של קומיקס.
הראשון והמפורסם שבהם היה "להבין קומיקס: האמנות הבלתי נראית", שפורסם בשנת 1993, אשר ביסס אותו כתאורטיקן קומיקס פופולרי, שתואר כ"אריסטו של הקומיקס" ו"מרשל מקלוהן של הקומיקס".
הספר היה חקירה רחבה של ההגדרה, ההיסטוריה, אוצר המילים והשיטות של מדיום הקומיקס, והוא מצוטט רבות בדיונים אקדמיים על המדיום.
הספר יצא בתרגום עברי בישראל בהוצאת הקיבוץ המאוחד בשנת 2018.
בשנת 2000 פרסם מקלאוד את "Reinventing Comics: How Imagination and Technolgoy Are Revolutionizing an Art Form" בה תיאר שתים-עשרה "מהפכות", שלטענתו יהוו מנועי הצמיחה להצלחה של קומיקס כמדיום פופולרי ויצירתי.
מקלאוד חזר להתמקד במדיום עצמו בשנת 2006 עם "Making Comics: Storytelling Secrets of Comics, Manga, and Graphic Novels", ספר הדרכה לתהליך הפקת קומיקס, שבעקבות הוצאתו לאור יצא מקלאוד בסיור הרצאות פרסומי עם משפחתו בכל 50 המדינות בארצות הברית וחלקים מאירופה.
החל מסוף שנות ה-90, מקלאוד היה תומך מוקדם במיקרו-תשלומים.
הוא היה יועץ של חברת BitPass, שסיפקה מערכת מיקרו-תשלומים מקוונת, אותה עזר להשיק עם פרסום."The Right Number" , נובלה גרפית מקוונת במחיר של 0.25 דולר עבור כל פרק.
מקלאוד שומר על נוכחות מקוונת פעילה באתר האינטרנט שלו, שם הוא מפרסם רבים מהניסויים המתמשכים שלו עם קומיקס שהופק במיוחד עבור האינטרנט.
בין הטכניקות שהוא בוחן נמצא את "הקנבס האינסופי" שמתאפשר בגלישה באמצעות דפדפן אינטרנט, כך שניתן לסדר חלוניות קומיקס באופן שאינו אפשרי בפורמט המוגבל, הדו-ממדי והעמודי של ספר מודפס.
גוגל הזמינה אותו בשנת 2008 ליצור קומיקס ששימש כהודעה לעיתונות המציגה את דפדפן האינטרנט שלהם כרום.
הוא התחתן עם אייבי רטפיה בשנת 1988, לזוג שתי בנות.
סקוט מייקל פוסטר הוא שחקן אמריקאי.
הוא ידוע בעיקר בזכות תפקידיו כקפטן ג'ון פול "קאפי" ג'ונס בסדרת הדרמה הקומית של Freeform, "גריק" (2007–2011), בתור ליאו הנדרי בדרמה המשפחתית של ABC, "Chasing Life" (2014–2015) וכנתנאל פלימפטון השלישי בסדרה מבית The CW, "האקסית המטורפת" (2017–2019).
פוסטר נולד בכפר וינפילד, אילינוי, בבית החולים סנטרל דופייג'.
בהמשך עבר להתגורר באיילנד וילג', טקסס, פרבר של דאלאס, שם התעניין במשחק כבר בבית הספר היסודי.
הוא למד בבית הספר התיכון בראייררהיל, ובהמשך למד בתיכון אדוארד ס' מרקוס, שם גם שיחק בהצגות עד שסיים את לימודיו בשנת 2003. הוא למד במכללת קולין במשך סמסטר אחד עם התמקדות במשחק, אך עד מהרה עזב את לימודיו כדי להמשיך בקריירה מקצועית בתחום זה.
הוא מנגן בגיטרה והוא סולן להקת האינדי רוק שלו "Siren's Eye".
הם הוציאו את מיני-אלבום הראשון שלהם באייטונס שכותרתו "Red Room" ב־15 בדצמבר 2009.
בשנת 2005, פוסטר לוהק לסרט האינדי "The Horrible Flowers" בתור בילי, לפני שקיבל תפקיד קבוע בסדרת הדרמה הקומית של רשת ABC "גריק".
הסדרה שודרה בין השנים 2007–2011. בזמן ששיחק בסדרה, הוא שיחק בתפקיד הראשי בסרט העצמאי, "Teenage Dirtbag".
בהמשך קיבל תפקידי אורח בסדרות "חוק וסדר: לוס אנג'לס", "מליסה וג'ואי", "המפענחת" ו"הורים במשרה מלאה".
בשנת 2012, פוסטר שיחק בתפקיד חוזר בעונה החמישית של סדרת הדרמה הקומית של שואוטיים, "קליפורניקיישן" וסדרת האימה "הנהר" של רשת ABC.
בשנת 2013 היה לו תפקיד קבוע בסדרת ABC קצרת מועד נוספת, "שעת אפס" עם אנתוני אדוארדס וכרמן אג'וגו.
בשנת 2014, פוסטר שיחק בתפקיד חוזר בדרמה AMC "קוד שרוף", ובהמשך אותה שנה החל להופיע בסדרת הדרמה המשפחתית "Chasing Life" כמושא האהבה לדמות הראשית.
באותה שנה, שיחק בתפקיד קריסטוף בעונה הרביעית של סדרת הפנטזיה של רשת ABC, "עד עצם היום הזה".
בשנת 2015, פוסטר החל לככב באופרת הסבון "זהב שחור" (אנ') לצד דון ג'ונסון ואמבר ולטה.
באותה שנה הוא הופיע ברשימה של "אחד מ-10 השחקנים שצריך לצפות בהם" של המגזין "וראייטי".
בשנת 2017, החל פוסטר להופיע כנתנאל פלימפטון השלישי בעונה השנייה של הסדרה "האקסית המטורפת".
בהמשך שב לשחק גם בעונה השלישית והרביעית.
בינואר 2021 פורסם כי פוסטר לוהק לתפקיד החוזר של ראיין בעונה השלישית של סדרת הטלוויזיה של נטפליקס, "את".
מ-2008 עד 2013, פוסטר היה במערכת יחסים עם השחקנית לורה פריפון.
מאז 2019, פוסטר יוצא עם השחקנית קרסון פייגרברייק, בתו של השחקן ביל פייגרברייק.
תפקיד ראשי (עונות 4-3); 35 פרקים2019In the Key of Loveג'ייקסרט טלוויזיה של הולמרק 2021 את ריאן 5 פרקיםLove, for Realלוקסרט טלוויזיה של הולמרק2023Not Dead Yetג'יימספרק: "Not Feeling It Yet"2024שיקגו MEDניק דאןפרק: "What Happens in the Dark Always Comes to Light"
פיצג'רלד הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת ויסקונסין.
טרם היבחרו אל בית הנבחרים היה חבר ותיק בסנאט המדינתי של ויסקונסין, ובשבע השנים האחרונות לכהונתו שם היה מנהיג סיעת הרוב בסנאט.
פיצג'רלד נולד בשיקגו שבאילינוי, ובגיל 11 עבר עם משפחתו לכפר הוסטיספורד (Hustisford) שבמדינת ויסקונסין.
הוא סיים את לימודיו בבית הספר התיכון של היישוב בשנת 1981, והשלים באוניברסיטת ויסקונסין–אושקוש לימודי תואר ראשון במדע המדינה ב-1985. ב-1981 הוא הוסיף להצטרף לכוחות המילואים של צבא ארצות הברית, וכעבור ארבע שנים הגיע לדרגת לוטננט בכוחות לוחמת השריון של הצבא.
במהלך שירותו הצבאי בן 27 השנים למד בממכללת פיקוד ומטה הכללי של צבא ארצות הברית (CGSC) ושירת במספר תפקידים, בין היתר כמפקד גדוד.
בשנת 2009 פרש בדרגת לוטננט קולונל.
לאחר שירותו הצבאי עבד במשך כעשור כמוציא לאור בתחום העיתונאות.
בשנת 1990 רכש את העיתון "Dodge County Independent News" שבג'ונו בוויסקונסין, ומכר אותו ב-1996 ל-"Watertown Daily Times", שם היה מו"ל-שותף במשך שנים אחדות.
בשנת 1994 נבחר פיצג'רלד לסנאט של ויסקונסין, וב-1998 נבחר מחדש.
הוא נבחר על ידי עמיתיו הרפובליקניים בסנאט למנהיג סיעת הרוב במושב הסנאט לשנים 2011–2012. במושבים קודמים של הסנאט היה מנהיג המיעוט, יושב ראש-עמית של הוועדה המשותפת למימון ויו"ר ועדת ההקצבות של הסנאט.
במהלך 2011 פקדו את ויסקונסין מחאות והפגנות מרובות כנגד חקיקה לתיקון תקציב המדינה של ויסקונסין שיזם המושל סקוט ווקר.
בינואר 2011, פיצג'רלד אמר שהוא רוצה להיפגש עם האיגודים המקצועיים בטרם שינוי החקיקה, במטרה לפשר את המוחאים עם המושל.
באותה השנה, הרפובליקנים בוויסקונסין שרטטו את מפת מחוזות הבחירה של המדינה עם 99 מחוזות לאספה המדינתית ו-33 מחוזות לסנאט.
מאוחר יותר החליט מותב בן שלושה שופטים כי מפה זו היא הטיה בלתי-חוקתית של מחוזות בחירה.
בתגובה, פיצג'רלד ועמיתיו הרפובליקנים עתרו נגד ההחלטה לבית המשפט העליון של ויסקונסין.
בספטמבר 2019, לקראת בחירות 2020, הכריז פיצג'רלד כי יתמודד אל בית הנבחרים של ארצות הברית במחוז הקונגרס החמישי של ויסקונסין.
ההודעה הגיעה שבועיים לאחר שנציג המחוז המכהן מזה כ-42 שנה, ג'ים סנסנברנר, הודיע על פרישתו.
מחוז הבחירה שייצג פיצג'רלד בסנאט המדינתי כלל בתחומיו שטחים גדולים מחלקו המזרחי של מחוז הקונגרס החמישי.
תחילה סברו הפרשנים הפוליטיים כי בבחירות המקדימות במפלגה הרפובליקנית — התחרות האמיתית במעוז רפובליקני זה — יתמודדו מועמדים רבים, אך חיש מהר ביסס פיצג'רלד את מעמדו כמתמודד המוביל להחליף את סנסנברנר.
באוקטובר 2020 נענש מטה הבחירות של פיצג'רלד על שקיבל תרומות מופרזות למסע הבחירות שלו, בשעה שפיצג'רלד טרם הסדיר חוב בן 3,600 דולר אמריקני.
ביום הבחירות הכלליות, גבר פיצג'רלד על טום פלזוויץ', מועמד המפלגה הדמוקרטית, עם 60.1% מקולות הבוחרים.
פיצג'רלד הושבע לתפקידו בראשית ינואר 2021, עם התכנסות הקונגרס ה-117 של ארצות הברית.
במהלך ספירת קולות חבר האלקטורים בבחירות לנשיאות ארצות הברית 2020, נמנה פיצג'רלד בין 120 הרפובליקנים בבית הנבחרים האמריקאי שהתנגדו לספירת קולות חבר האלקטורים של אריזונה ושל פנסילבניה.
אליו הצטרף עמיתו טום טיפאני, גם הוא מוויסקונסין.
סקוט מילן מת'סון הבן היה פוליטיקאי אמריקאי, מושל מדינת יוטה ה־12 בין השנים 1977–1985. נכון ל-2025, הוא חבר המפלגה הדמוקרטית האחרון ששירת בתפקיד המושל.
מת'סון נולד בינואר 1929 בשיקגו, בנם של הזוג המורמוני סקוט מילן ואדל אדמס מת'סון.
סבו וסבתו מצד אביו היו מהגרים סקוטים, ובעוד הורי אמו נולדו באנגליה ובצפון אירלנד.
זמן קצר לאחר לידתו עברה המשפחה ליוטה, ותחילה השתקעה תחילה בפרוואן (Parowan), בטרם עברו לסולט לייק סיטי כשאביו התמנה לתובע פדרלי.
מת'סון השלים את לימודיו התיכוניים בבית הספר התיכון המזרחי של סולט לייק סיטי בשנת 1946, קיבל תואר ראשון במדע המדינה מאוניברסיטת יוטה ב-1950, וכעבור שנתיים השלים לימודי תואר שני במשפטים מבית הספר למשפט באוניברסיטת סטנפורד.
ב-25 באוגוסט 1951 נישא לנורמה לואיז ורנסקי, ולזוג נולדו ארבעה ילדים.
אחד מהם הוא ג'ים מת'סון, לימים חבר בית הנבחרים של ארצות הברית.
בן נוסף, סקוט מת'סון ג'וניור, היה מועמד המפלגה הדמוקרטית לתפקיד מושל יוטה בבחירות 2004, וב-2010 מונה לשופט בבית המשפט הפדרלי העשירי לערעורים של ארצות הברית.
לאחר לימודיו הגבוהים עסק במשך חמש שנים בעריכת דין פרטית במחוז איירון שביוטה, ואחר כך החל את תפקידו בתאגיד מסילות הברזל "Union Pacific Railroad" בשנת 1958.
במהלך שירותו בתאגיד הרכבת הגיע לתפקיד היועץ הכללי של הארגון, לפני שהתמודד בבחירות 1976 על תפקיד המושל.
ב-3 בינואר 1977 מת'סון הושבע לתפקידו כמושל יוטה.
במהלך כהונתו כמושל היה הנאשם בתיק המשפטי "H.
Matheson" בבית המשפט העליון של ארצות הברית, שאישר את החוק המדינתי ביוטה המחייב הסכמת הורים להפלה מלאכותית המבוצעת בידי נערה.
ב-1989 אובחן מת'סון כחולה במיאלומה נפוצה, זן ייחודי של מחלת הסרטן שנגרמה כתוצאה מחשיפה לנשורת גרעינית שמקורה בניסוי בנשק גרעיני בנבדה.
סקוט מת'סון נפטר מהמחלה ב-7 באוקטובר 1990, בגיל 61. הוא נטמן בבית העלמין העירוני בפרוואן.
סקוט לאנג הידוע גם בכינויו איש הנמלה (Ant-Man), הוא דמות בדיונית המגולמת על ידי פול ראד בזיכיון הסרטים של היקום הקולנועי של מארוול (MCU).
סקוט הוא גנב שהפך לגיבור-על לאחר שקיבל גישה לטכנולוגיה של האנק פים והכשרה.
עיקר ההכשרה היה בשימוש בחליפה מתקדמת המאפשרת לו לשנות גודל, וכן לתקשר עם נמלים.
סקוט מגויס על ידי סטיב רוג'רס להצטרף לנוקמים.
בעקבות ההבזק, סקוט מניח את הבסיס לשימוש במסע בזמן כאמצעי לביטול מעשיו של תאנוס.
הנוקמים מצליחים להשיג את אבני האינסוף מצירי זמן חלופיים ומשיבים לחיים טריליוני חיים ברחבי היקום.
סקוט משתתף בקרב האחרון מול תאנוס.
לאחר מכן, סקוט מתאחד עם חברתו הופ ואן דיין ובתו קאסי, תוך שהוא כותב ביוגרפיה על חייו.
לאחר שנלכד בשוגג במימד הקוונטים, הוא נתקל בקאנג הכובש ומונע ממנו לברוח.
נכון לשנת 2023, סקוט לאנג הופיע בחמישה סרטים: "אנטמן", "קפטן אמריקה: מלחמת האזרחים", "אנטמן והצרעה", "הנוקמים: סוף המשחק" ו"אנטמן והצרעה: קוונטומאניה".
כמו כן, גרסאות חלופיות של הדמות מופיעות בסדרה "מה אם...?" בדיבובו של ראד.
בזלו ולון לקלר גילמו את סקוט התינוק, ג'קסון דאן מגלם את סקוט בן ה-12 ולי מור מגלם את סקוט בן ה-93.
סקוט לאנג סיים את לימודיו במכון הטכנולוגי של מסצ'וסטס עם תואר בהנדסה, אך פנה לחיי פשע כדי להעניש תאגיד שהונה את לקוחותיו.
בזמן שהיה בכלא, אשתו מגי התגרשה ממנו וקיבלה את המשמורת על בתם, קאסי.
בשנת 2015, סקוט משוחרר על תנאי ועובר לגור עם לואיס, חברו לשעבר לתא.
הוא מבקר את קאסי ללא הודעה מוקדמת, ומגי וארוסה, בלש המשטרה ג'ים פקסטון, מייסרים אותו על שלא שילם מזונות.
סקוט לא מסוגל להחזיק בעבודה בגלל עברו הפלילי, ומסכים להצטרף ללואיס וצוותו לפריצה.
בעקבות עצה, סקוט פורץ לבית ומפצח את הכספת שבו, רק כדי לגלות ולגנוב חליפת אופנוע ישנה.
כשהוא מודד את החליפה, הוא מתכווץ לגודל של חרק.
הוא מחזיר את החליפה לבית אך נעצר ומשוחרר מהכלא על ידי האנק פים, בעל הבית שאליו פרץ.
האנק חושף שפעל בעבר בתור גיבור העל בשם איש הנמלה ותמרן את סקוט לגנוב את החליפה כמבחן.
האנק מגלה שהוא רוצה שסקוט יגנוב את חליפת היילוג'אקט מבן חסותו לשעבר, דארן קרוס, ששיחזר את טכנולוגית "חלקיקי פים" שלו.
האנק ובתו הופ ואן דיין מאמנים את סקוט להילחם, להשתמש בחליפת איש הנמלה ולשלוט בנמלים.
האנק מגלה שאמה של הופ, ג'אנט ואן דיין, נעלמה במימד הקוונטים התת-אטומי בזמן שניטרלה טיל גרעיני סובייטי למעלה מ-30 שנה קודם לכן.
האנק מזהיר את סקוט שהוא עלול לסבול מגורל דומה אם יעקוף את הרגולטור של החליפה שלו.
סקוט נשלח לגנוב מכשיר ממתחם הנוקמים.
הוא נלחם לזמן קצר בסם וילסון ומביס אותו.
סקוט, יחד עם צוותו ונחיל נמלים מעופפות, חודר למפקדה של "פים טכנולוגיות" כשקרוס מארח טקס בבניין כדי לחשוף את חליפת היילוג'אקט המשוכללת שלו.
סקוט והופ הורגים סוכני הידרה באירוע, מפעילים חומרי נפץ ומפוצצים את הבניין.
קרוס עוטה את חליפת היילוג'אקט ולוקח את קאסי כבת ערובה כדי לפתות את סקוט לקרב.
סקוט עוקף את הרגולטור ומתכווץ לגודל תת-אטומי.
הוא חודר לחליפה של קרוס ומחבל בה, הורג את קרוס.
סקוט נעלם לתוך מימד הקוונטים, אך מצליח להפוך את ההשפעות וחוזר לעולם הרגיל.
מתוך הכרת תודה, פקסטון מחפה על סקוט כדי להרחיקו מהכלא.
מגויס על ידי סטיב רוג'רס
בשנת 2016, סקוט מגויס על ידי וילסון לעזור לסטיב רוג'רס, שהפך למבוקש בעקבות יישום הסכמי סוקוביה.
קלינט ברטון וונדה מקסימוף אוספים את סקוט ולוקחים אותו לשדה התעופה בלייפציג כדי להצטרף לרוג'רס, וילסון ובאקי בארנס.
בשדה התעופה הם מתעמתים עם טוני סטארק, נטשה רומנוף, ג'יימס רודס, טצ'אלה, פיטר פארקר וויז'ן.
במהלך הקרב, סקוט משתמש בחליפה שלו כדי לגדול לגודל עצום, מה שמאפשר לרוג'רס ובארנס לברוח.
סקוט מופל על ידי פארקר, סטארק ורודס, נלכד ונשלח לרפסודה, מתקן כליאה צף, לצד וילסון, ברטון ומקסימוף.
מאוחר יותר הם משוחררים על ידי רוג'רס ורומנוף.
סקוט, לצד ברטון, מנהלים משא ומתן עם תדאוס רוס וממשלת ארצות הברית, ושוהים במעצר בית.
בשנת 2018, סקוט מגלה שהוא נשזר ללא ידיעתו עם ג'אנט ואן דיין לאחר שהוא מקבל ממנה הודעה ממימד הקוונטים.
סקוט יוצר קשר עם האנק לגבי ג'אנט, שיחד עם הופ, חוטף את סקוט, ומשאיר פיתיון כדי לא לעורר חשד אצל סוכן ה-FBI ג'ימי וו.
הם עובדים על בניית מנהרה יציבה כדי שיוכלו לקחת רכב למימד הקוונטים ולהשיב את ג'אנט.
הם מארגנים את קניית החלק הדרוש למנהרה מסוחר השוק השחור סוני בורץ'.
הצרעה נלחמת בבורץ' ואנשיו עד שהיא מותקפת על ידי אישה רעולת פנים לא יציבה מבחינה קוונטית.
השותף המנוכר לשעבר של האנק, ביל פוסטר, עוזר להם לאתר את המעבדה, שם "רוח" לוכדת את השלישייה וחושפת שהיא אווה סטאר.
פוסטר מגלה שסטאר גוססת וסובלת מכאבים מתמידים כתוצאה ממצבה, והם מתכננים לרפא אותה באמצעות האנרגיה הקוונטית של ג'אנט.
מתוך אמונה שזה יהרוג את ג'אנט, האנק מסרב לעזור להם ונמלט עם הופ, סקוט והמעבדה.
האנק, הופ וסקוט פותחים גרסה יציבה של המנהרה ומצליחים ליצור קשר עם ג'אנט.
ג'אנט מוסרת להם מיקום מדויק למצוא אותה אך מזהירה שיש להם רק שעתיים לפני שהטבע הלא יציב של המימד יפריד ביניהם.
סקוט חוזר הביתה לפני שוו מגיע, בעוד האנק והופ נעצרים על ידי ה-FBI, מה שמאפשר לסטאר לקחת את המעבדה.
סקוט משחרר את האנק והופ ממעצר והם משחזרים את המעבדה בעזרתו של לואיס.
סטאר, בורץ' ואנשיו תוקפים, אבל האנק וג'אנט חוזרים בשלום ממימד הקוונטים, וג'אנט מעניקה מרצונה חלק מהאנרגיה שלה לסטאר כדי לייצב אותה זמנית.
סקוט חוזר הביתה פעם נוספת, בדיוק בזמן כדי שוו, שכעת חשדן, ישחרר אותו ממעצר בית.
מאוחר יותר, האנק, ג'אנט, הופ וסקוט משתמשים במנהרה הקוונטית הקטנה יותר שנבנתה בטנדר של לואיס ומתכננים לאסוף אנרגיה קוונטית כדי לעזור לסטאר להישאר יציבה.
עם זאת, בזמן שסקוט נמצא במימד הקוונטים, הוא נלכד פתאום.
בשנת 2023, סקוט משתחרר ממימד הקוונטים לאחר שחולדה מפעילה בשוגג את המנהרה הקוונטית והוא מוצא את עצמו במחסן.
עד מהרה הוא לומד על ההתפוררות, ממהר לביתה של קאסי ומגלה שהיא עדיין בחיים.
לאחר שנודע לו על מה שקרה, סקוט מגיע למתחם הנוקמים.
הוא מסביר לרוג'רס ורומנוף שהוא חווה רק חמש שעות במימד הקוונטים, ומעלה השערה שהמימד יכול לשמש כאמצעי למסע בזמן.
השלישייה מבקרת את סטארק בביתו ומסבירה את התוכנית שלהם למסע בזמן כדי להשיג את אבני האינסוף מצירי זמן חלופיים ולהשתמש בהם כדי לבטל את ההתפוררות, אבל סטארק מסרב.
לאחר מכן הם נפגשים עם ברוס באנר והוא מסכים לעזור להם.
אולם, הניסיונות הראשוניים שלהם למסע בזמן אינם מוצלחים, וסקוט הופך לתינוק, ילד וקשיש.
ברגע שתור, רוקט ראקון, נביולה, רודס וברטון חוזרים למתחם, הם מגבשים תוכנית.
סקוט מצטרף לבאנר, רוג'רס וסטארק, והארבעה מגיעים לניו יורק במהלך הפלישה של לוקי בשנת 2012. הניסיון של סקוט לגנוב את אבן החלל משתבש, ומחייב את רוג'רס וסטארק לנסוע לשנת 1970 ולהשיג בחזרה גם את אבן החלל וגם חלקיקי פים נוספים.
לאחר מכן באנר משיב לחיים בהצלחה טריליוני חיים ברחבי היקום.
עם זאת, תאנוס חלופי משנת 2014 מגיע ופותח במתקפה.
סקוט מציל את רוקט, באנר ורודס, ומשתתף בקרב האחרון נגד תאנוס וצבאו, כשהוא מתאחד עם הופ ששבה לחיים.
סקוט הורג את קול אובסידיאן במהלך הקרב.
לאחר שסטארק הקריב את חייו כדי לנצח את תאנוס וצבאו, סקוט חוזר הביתה ומבלה עם הופ וקאסי.
כשבוע לאחר מכן, סקוט, יחד עם הופ, האנק וג'אנט ששבו לחיים, משתתפים בהלוויה של סטארק.
בשנת 2025, סקוט כתב והוציא לאור ביוגרפיה בשם "Look Out for the Little Guy".
בשנת 2026, כשסקוט מסתובב ברחבי העיר, אנשים זרים מזהים אותו ומברכים אותו.
כמו כן, כשהוא הולך לבתי קפה או מסעדות, משלמים עבורו.
סקוט גם שמר על ידידות עם הסוכן וו.
לאחר אירוע חתימת ספרים בחנות ספרים, הוא מקבל הודעה מהמשטרה והולך לתחנה כדי לשחרר את קאסי, שכיווצה ניידת משטרה בזמן שניסתה לעזור למחנה חסרי בית שנעקרו בהתפוררות.
הם חוזרים לביתם של פים ואוכלים ארוחת ערב שבה קאסי מגלה שהיא, הופ והאנק עבדו יחד על לוויין קוונטי במרתף.
עם הפעלת הלוויין, פורטל נפתח והאנק וג'אנט נשאבים למימד הקוונטים.
הופ, קאסי וסקוט נכנסים גם הם אחריהם.
סקוט וקאסי מופרדים מהאחרים ונתקלים במינים שונים של יצורים שחיים במימד הקוונטים.
נאמר לסקוט שמישהו מחפש אותו בגלל הקשר שלו עם ג'אנט.
הם נתפסים על ידי חיילים ודארן קרוס – ששרד את המפגש הקודם ביניהם והפך לאדם שעבר מוטציה, משופר קיברנטית עם ראש גדול מהממוצע הידוע בשם .M.O.D.O.K.
סקוט וקאסי מוכנסים לתאי מעצר בכלא ופוגשים את קאנג הכובש.
קאנג חוקר את סקוט, ומגלה שהוא זקוק לו כדי להשיב לעצמו ליבת כוח הרב-יקום המניעה את הספינה שלו שתאפשר לקאנג להימלט ממימד הקוונטים.
סקוט מסרב בתחילה, אך מאוחר יותר עושה עסקה עם קאנג על מנת להציל חייה של קאסי.
בעודו מנסה להשיג את ליבת הרב-יקום, סקוט פוגש גרסאות רבות אחרות שלו.
סקוט, בעזרת הופ, מכווץ את המנוע לגודלו הרגיל.
קאנג לוקח בכוח את המנוע מסקוט מבלי להחזיר את קאסי, מפר את העסקה שלהם, ומתחיל לנסות לברוח.
לאחר שסקוט והופ מנסים להשיב מלחמה, קאנג גורם להם לאבד את ההכרה.
האנק מופיע עם נמלים שחיו במימד הקוונטים וכתוצאה מכך הפכו לחכמות יותר.
סקוט, הופ והאנק עושים את דרכם לאימפריה של קאנג כדי לנסות למנוע מקאנג לברוח וכדי לנסות להציל את קאסי.
סקוט נקלע לקרב קצר עם קאנג עד שהנמלים מתקהלות סביב קאנג, נותנות לסקוט זמן כדי לעצור את הספינה מלהתניע.
ג'אנט מצליחה לפתוח עבורם פורטל כדי לברוח, אבל לפני שסקוט מצליח לעבור הוא מתעמת עם קאנג.
קאנג מכניע את סקוט וכמעט הורג אותו, אך סקוט ניצל על ידי הופ ושניהם דוחפים את קאנג למנוע, ולכאורה הורגים אותו.
לאחר מכן סקוט והופ עושים את דרכם דרך הפורטל ויוצאים ממימד הקוונטים.
מספר ימים לאחר מכן, סקוט חוזר לחיים רגילים, אך הופך לפרנואידי וחושב על כך שקאנג אמר שהוא מונע ממשהו יותר גרוע לקרות.
סקוט מתחיל לתהות אם קאנג באמת מת או שאולי הוא גרם בטעות למשהו גרוע יותר לקרות, אך מתנער מכך.
בשנת 2026, סקוט מארץ-616, מוחזר למימד הקוונטים ונתקל בסערת הסתברות, שבה הוא פוגש מספר אינסופי של גרסאות חלופיות של עצמו, כאשר סקוט אחד מעולם לא הפך לאיש הנמלה והוא רק עובד של בסקין-רובינס, וסקוט אחר בצורת ענק נפרם לרצועות למוות.
שנהסרטפרסקטגוריהתוצאההערות שוליים2015אנטמןפרסי בחירת הנוערשחקן הקולנוע הנבחר: הכוכב של הקיץ2016פרסי איגוד מבקרי הקולנוע האמריקאיהשחקן הטוב ביותר בסרט פעולהפרס סאטורןהשחקן הטוב ביותרפרסי הסרטים והטלוויזיה של MTVהגיבור הטוב ביותר2019אנטמן והצרעהפרסי בחירת הנוערשחקן הקולנוע הנבחר: פעולההנוקמים: סוף המשחק2023אנטמן והצרעה: קוונטומאניהפרסי הסרטים והטלוויזיה של MTVהגיבור הטוב ביותר
סקוט סיבר הוא שחקן פוקר אמריקאי אשר זכה בשבעה צמידי אליפות העולם בפוקר ובסבב הפוקר העולמי, ובתואר שחקן השנה של אליפות העולם בפוקר ב-2024.
סיבר למד תואר ראשון בכלכלה ומדעי המחשב באוניברסיטת בראון, שם החל לשחק פוקר בעיקר באינטרנט עד שסיים את לימודיו ב-2007, השנה בא נכנס לכסף בטורניר אליפות העולם בפוקר בפעם הראשונה.
שנה לאחר מכן זכה בצמיד אליפות העולם בפוקר הראשון שלו, כאשר ניצח בטורניר No Limit טקסס הולדם בעל עלות כניסה של 5,000 דולר, ובפרס של כ-756 אלף דולר.
ב-2011 זכה לראשונה ביותר ממיליון דולר בטורניר אחד, כאשר ניצח בטורניר האליפות של סבב הפוקר העולמי ובפרס של כ-1.6 מיליון דולר.
ב-2015 סיבר השתתף בטורניר ה-Super High Roller Bowl הראשון, בעל עלות כניסה של 500 אלף דולר, סיים במקום השני וזכה ב-5.16 מיליון דולר, זכייתו הגדולה ביותר.
במהלך השנים סיבר הגיע מספר פעמים לשולחן הגמר של טורניר במסגרת אליפות העולם בפוקר, אך זכייתו השנייה בצמיד הייתה עשור לאחר הזכייה הראשונה, כאשר ניצח בטורניר אליפות ה-Limit טקסס הולדם ובפרס של כ-296 אלף דולר.
שנה לאחר מכן זכה בצמיד השלישי שלו כאשר ניצח בטורניר Razz ובכ-301 אלף דולר.
ב-2022 זכה בצמיד הרביעי שלו, ובשני בטורניר No Limit טקסס הולדם.
ב-2024 סיבר זכה בצמיד החמישי שלו באליפות האומהה הולדם Hi-Lo 8 or Better.
בראיון לאחר הזכייה אמר שהסיבה העיקרית שהחליט להשקיע בשנה זו בטורנירים, היא לנסות להבטיח את מקומו בהיכל התהילה של הפוקר, אליו יוכל להיבחר החל מ-2025 לאחר שיהיה בן 40. במהלך חודש יוני סיבר זכה בשני צמידים נוספים, השני שלו ב-Razz והראשון ב-.
במהלך אותה שנה הגיע פעמיים נוספות לשולחן הגמר וסיים במקומות השלישי והשישי, וסך הכל סיים 17 פעמים בכסף.
בסוף הסבב הוכרז כשחקן השנה של אליפות העולם בפוקר.
למרות הצלחתו בטורנירי פוקר, ובמסגרת אליפות העולם בפוקר בפרט, סיבר מוכר כשחקן Mixed Games, והוא משחק במשחקי הכסף בעלי הכניסה הגבוהים ביותר בעולם המתקיימים בלאס וגאס.
נכון ליוני 2024, סיבר זכה בסך של כ-26.8 מיליון דולר מטורנירי פוקר, כשמתוכם כ-7.7 מיליון דולר בסבב אליפות העולם.
סקוט לי הוא שחקן קולנוע אמריקאי.
לי נולד ביוסטון טקסס בשנת 1978. הוא ממוצא וייטנאמי.
משפחתו של לי היו נמלטה בסירה מווייטנאם מיד לאחר נפילת סייגון באפריל 1975. סקוט, הצעיר מבין ארבעה ילדים, הוא הראשון שנולד באמריקה.
הוא גדל בעמק סן גבריאל, דרום קליפורניה.
הופעתו הראשונה של לי על המסך הייתה בשנת 2008 בסרט הקולנוע "עכברי המנהרות".
בשנת 2011 שיחק בתפקיד חוזר בסדרת הטלוויזיה "Legend of Souls" בעונתה היחידה.
שנה לחאר מכן שיחק בסדרת הטלוויזיה מחשבות פליליות.
בשנת 2013 שיחק בסרט "דם של גאולה" בו כיכב דולף לונדגרן.
לאחר מכן שיחק בתפקידי אורח בין היתר בסדרות בונז וממלכת החיות.
בשנת 2023 שיחק בתפקיד ראשי בסרט "טיול מודרך לאהבה" לצד רייצ'ל לי קוק מה שהפך לתפקיד הפריצה של לי.
לצורך התפקיד השיל מגופו כ-22 קילוגרמים שנה לאחר מכן שיחק בתפקיד משנה מיני סדרת הטלוויזיה נאמנות כפולה.
+שנהכותרתתפקידהערות2008עכברי המנהרותהוי טראןסרט באורך מלא2011Legend of Soulsויקיס4 פרקים2012מחשבות פליליותפאול מונטגומריפרק אחד2013דם של גאולהלין צ'אוסרט באורך מלא2014בונזסאנג דאה פארקפרק אחד2015צעירים חסרי מנוחטכנאי מחשבים2016מחשבות פליליות: חוצה גבולותשוטר2018ממלחכת החיותדאן2022FBI: המבוקשים ביותראדם מור2023טיול מודרך לאהבהסיןסרט נטפליקס, תפקיד ראשי2024נאמנות כפולההתותחן דאו6 פרקים
ג'יימס סקוט מקאלום נולד בעיר פונד דה לק שבוויסקונסין, כבכור במשפחה של ארבעה ילדים.
אביו היה פועל בניין ואימו הייתה עקרת בית וקופאית בבנק.
ב-1967 השתתף מקאלום בתוכנית מנהיגות לנוער, כנציג מטעם בית ספרו, בית הספר התיכון על שם לואל פ.
ב-1972 סיים מקאלום את לימודיו במקאליסטר קולג' עם תואר בכלכלה ובמדע המדינה.
ב-1974 הוא סיים לימודי תואר מוסמך אוניברסיטה בכלכלה בינלאומית באוניברסיטת ג'ונס הופקינס.
בהמשך הוא קיבל תואר דוקטור מאוניברסיטת ויסקונסין-מילווקי.
הוא חבר בתנועת המדע הנוצרי, נשוי ללורי מקאלום, לשניים שלושה ילדים והם מתגוררים בעיר לודי שבוויסקונסין.
ב-1976, בגיל 26, נבחר מקאלום לסנאט של ויסקונסין, לאחר שהביס את הסנאטור המכהן שהיה אז בן 20. ב-1982 הוא זכה במועמדות המפלגה הרפובליקנית למושב המדינה בסנאט של ארצות הברית, אך בבחירות הכלליות נוצח על ידי הסנאטור המכהן ויליאם פרוקסמיר.
במהלך עשר שנותיו בסנאט, היה מקאלום בעל ברית של הוועידה הרפובליקנית החדשה (New Republican Conference), תנועה שכבר לא קיימת כיום של מחזיקי דעות כלכליות שמרניות, אך בעלי השקפה חברתית ליברלית מקרב חברי המפלגה הרפובליקנית.
הישגיו של מקאלום בתחום החקיקה כללו החמרת העונשים על נהיגה בשכרות ועל תקיפת סוהרים, יצירת ביטוח בריאות לאנשים שלא זכאים לביטוח, ביטול חקיקה שפג תוקפה, והצמדת מס הכנסה ליחידים לאינפלציה.
ב-1986 התמודד מקאלום מטעם המפלגה הרפובליקנית על משרת סגן מושל המדינה כשותפו למרוץ של טומי תומפסון, והשניים ניצחו בבחירות.
הוא שימש כיושב ראש אגודת סגני המושלים הלאומית ומונה למועצה המייעצת של הסוכנות להגנת הסביבה על ידי הנשיא ג'ורג' הרברט ווקר בוש.
מקאלום ותומפסון כיהנו בתפקידיהם 14 שנים ונבחרו לתקופות כהונה נוספות ב-1990, 1994 וב-1998.
ב-2001 מינה הנשיא ג'ורג' ווקר בוש את תומפסון לתפקיד מזכיר הבריאות ושירותי האנוש של ארצות הברית.
מתוקף תפקידו כסגן המושל, הושבע מקאלום במקומו כמושל ויסקונסין, וכיהן בשארית תקופת הכהונה הרביעית של תומפסון.
כסגניתו הוא מינה את חברת הסנאט המדינתי מרגרט פרו, האישה הראשונה בתפקיד.
כמושל, זכה מקאלום בתיאור של הוול סטריט ג'ורנל במהלך ההאטה הכלכלית של 2001 כאחד "הפוליטיקאים הקשוחים" על כך שעלה בידו לאזן את תקציב המדינה מבלי להעלות מיסים.
כמפקד העליון של המשמר הלאומי של ויסקונסין, הוא ניהל את מבצעי החירום בעקבות פיגועי 11 בספטמבר.
ב-2001 פתח מקאלום תוכנית חדשה בשם "השקעה בוויסקונסין" (Invest Wisconsin) שתתמקד בצרכי העסקים והקהילות של המדינה להשקעת הון.
השותפות הציבורית הפרטית עוצבה כדי להגדיל את המודעות לאפשרויות המימון של העסקים באמצעות העסקת רשתות מדינתיות ואגודות מקצועיות.
כמושל, הקים מקאלום את המחלקה לממשל אלקטרוני ומינה את מנהל מערכות המידע הראשון של המדינה באמצעות מיזוג של כמה מחלקות.
צעד זה חסך 50 מיליון דולר בשנה הראשונה והוביל להרחבת השירות.
כיום, מחלקה זו ידועה בשם "חטיבת הטכנולוגיה הארגונית" של מחלקת המנהל של ויסקונסין.
מקאלום עשה לעיתים תכופות שימוש בסמכות הווטו שלו כדי לקצץ בהוצאות במשך כל תקופת כהונתו.
ההערכה היא שמשלמי המיסים של ויסקונסין חסכו לעצמם 62.9 מיליון דולר בזכות צעדיו אלו.
ב-2002 התמודד מקאלום בבחירות לתקופת כהונה מלאה כמושל, אך הובס בבחירות על ידי התובע הכללי של המדינה, הדמוקרט ג'ים דויל.
בבחירות אלו התמודד גם מועמד המפלגה הליברטריאנית אד תומפסון, אחיו של טומי תומפסון.
לאחר תום כהונתו בשירות הציבורי, היה מקאלום הנשיא והמנהל הכללי של חברת איידמטריקס (Aidmatrix).
החברה היא גוף ללא כוונת רווח שבסיסה בטקסס שמתאמת תרומות של עודפי מזון ואספקה של חברות צדקה עבור ארגונים שזקוקים להן.
בבעלותו ובניהולו נמצאת חברת הייעוץ קבוצת מקאלום.
מקאלום מונה כעמית בכיר ב-Discovery Institute.
הוא גם מורה מן החוץ וחבר של כבוד בבית הספר לבריאות ורפואה ציבורית של אוניברסיטת ויסקונסין–מדיסון.
הוא גם לימד קורסים בשיווק באוניברסיטת סון יאט-סן ובאוניברסיטת חרבין שבסין.
במרץ 2013 נכלל שמו של מקאלום ברשימת "25 המחוללים, החולמים והמניעים" בטכנולוגיה בארצות הברית של המגזין Government Technology.
הוא גם קיבל את פרס ההישגים של המאה ה-21 של Computerworld, את פרס האזרח המצטיין של מקאליסטר קולג' ואת פרס יזם השנה של ארנסט אנד יאנג.
סקוט וייק לוקאס היה עורך דין ופוליטיקאי אמריקאי.
כחבר במפלגה הדמוקרטית, הוא ייצג את אילינוי בבית הנבחרים של ארצות הברית (1935–1939) ובסנאט האמריקאי (1939–1951).
לוקאס נולד ב-19 בפברואר 1892 בחוות דיירים ליד צ'נדלרוויל, במחוז קאס, אילינוי.
הוא היה הצעיר מבין שישה ילדים של ויליאם דאגלס ושרה קתרין (לבית אנדרברינק) לוקאס.
הוריו קראו לו על שם סקוט וייק, דמוקרט ששימש כחבר בית הנבחרים מאילינוי (1875–1877, 1889–1893).
לוקאס שעסק בעריכת דין עם לוקאס ושכיהן באספה הכללית של אילינוי.
לאחר שלמד בבתי ספר ציבוריים, הוא החל את לימודיו באוניברסיטת אילינוי וסליאן.
במהלך הקולג', הוא היה פעיל באתלטיקה.
הוא שיחק פוטבול, כדורסל ובייסבול ושיחק בייסבול חצי-מקצועי בליגת Three-I במהלך חופשות הקיץ שלו.
לוקאס סיים את לימודיו בווסליאן עם תואר במשפטים ב-1914 והתקבל ללשכת עורכי הדין בשנה שלאחר מכן.
הוא שימש כמורה לפני שנכנס למשרד עריכת דין פרטי בהוואנה.
במהלך מלחמת העולם הראשונה, הוא שירת בצבא ארצות הברית והועלה לדרגת לוטננט.
לוקאס חזר לעיסוקו בעריכת דין לאחר שירותו הצבאי ושימש כפרקליט המדינה של מחוז מייסון מ-1920 עד 1925. בשנת 1932, הוא הובס על ידי ויליאם ה.
דיטריק על המועמדות הדמוקרטית לאתגר את הסנאטור המכהן הרפובליקני אוטיס פ.
גלן על מושב בסנאט של ארצות הברית מאילינוי.
לוקאס מונה מאוחר יותר ליו"ר ועדת המס של המדינה על ידי המושל הנרי הורנר, וכיהן בין השנים 1933 ל-1935.
בשנת 1934, לאחר מותו של יושב ראש בית הנבחרים הנרי תומאס רייני, לוקאס נבחר לבית הנבחרים ממחוז הקונגרס ה-20 של אילינוי.
הוא ביסס את עצמו כתומך נחרץ בניו דיל של פרנקלין ד.
רוזוולט, ופעל להעברת חוק שימור הקרקע וההקצאה ביתית משנת 1936 וחוק ההתאמה לחקלאות משנת 1938. עם זאת, לוקאס לא הסכים עם רוזוולט בנוגע לתוכנית האריזה של הנשיא בבית המשפט, אשר לוקאס גינה כ"חסרת תועלת, אנוכית וחסרת תוחלת".
ב-1938, לאחר שוויליאם דיטריק סירב להתמודד לבחירה מחדש, לוקאס נבחר לסנאט האמריקני על פני הרפובליקני ריצ'רד ג'.
הוא נבחר מחדש ב-1944. לוקאס היה מועמד מועדף ובין שנים-עשר שהוצעו בוועידה הלאומית הדמוקרטית של 1944 לשמש כשותפו של פרנקלין ד.
טרומן, הוא נבחר למצליף המפלגה ב-1946. לוקאס, מתון, שאב תמיכה הן מצד השמרנים והן מהאגפים הליברלים של המפלגה.
הוא השתלט על קמפיין המערב התיכון עבור טרומן וזכה להערכה על הסיוע לבחירתו מחדש של טרומן ב-1948 והכנסת תשעה דמוקרטים לסנאט.
כאשר אלבן בארקלי הפך לסגן הנשיא והתפטר מכסאו, לוקאס הפך למנהיג הרוב.
עם זאת, הוא לא הצליח לבנות קונצנזוס כמנהיג הרוב בסנאט עם תחילתו של העידן האנטי-קומוניסטי, והפסיד ב-1950, לאוורט דירקסן הרפובליקני.
לוקאס הפך ליעד לזעם הרפובליקני עם אובדן הכוח הפוליטי בסנאט ובבית הלבן.
מסע הבחירות המחודש שלו ב-1950 הציג את התערבותו הפעילה בפוליטיקה של אילינוי של הסנאטור מוויסקונסין ג'וזף מקארתי, שנסע במדינה עם דירקסן ואמר שהסנאטור לוקאס "רך כלפי הקומוניזם".
דירקסן המשיך והביס באופן מכריע את לוקאס עם ניצחון של 54% לעומת 46%.
באופן פרטי, בשנים מאוחרות יותר, ייחס דירקסן את ניצחונו לאחריותו של לוקאס כמנהיג הרוב בסנאט, על חשבון מדינתו לכאורה; דירקסן היה חופשי לנהל קמפיין מקומי, לעיתים קרובות התווכח עם נציגי המפלגה הדמוקרטית של לוקאס באילינוי והפנה את תשומת הלב להיעדרותו הממושכת של לוקאס מהמדינה.
בסך הכל, כחבר קונגרס וכסנאטור לוקאס התמקד בזכויות אזרח, איגודי עובדים, מדיניות חוץ וחקלאות.
הוא תמך בחקיקה נגד לינץ', התנגד למס הקלפי והיה תומך קולני בביטול ההפרדה.
לוקאס מילא תפקיד מרכזי בהעברת חוק תקני העבודה ההוגנים משנת 1938. היא קבעה שכר מינימום פדרלי ושעות מקסימום, ודרשה תשלום שעות נוספות בתנאים מוגדרים.
הוא תמך ביוזמות מדיניות החוץ העיקריות של פרנקלין רוזוולט, כולל חוק השאל-החכר ב-1941 לסיוע צבאי לבעלות הברית, והקמת האומות המאוחדות.
לוקאס תמך בתוכניות החוות של ניו דיל, שהיו פופולריות באילינוי הכפריות, במיוחד בחוק ההתאמה החקלאית של 1938. כמנהיג הרוב של הסנאט בשנים 1949–1950 הוא תמך במדיניות החוץ והפנים של הארי טרומן.
לוקאס מת ב-22 בפברואר 1968 ברוקי מאונט, קרוליינה הצפונית.
רונלד סקוט סטיבנס הוא מאמן הוקי קרח מקצועני קנדי ושחקן עבר.
כמגן, סטיבנס שיחק 22 עונות בליגת ההוקי הלאומית עבור וושינגטון קפיטלס, סנט לואיס בלוז וניו ג'רזי דווילס, כששימש כקפטן דווילס מ-1992 עד 2004. למרות יכולתו ההתקפית, משחק ההגנה שלו ותיקול יריביו הייתה גורם מכריע להצלחתו.
סטיבנס החל את הקריירה שלו עם הקפיטלס, שם עזר לקבוצה להגיע לפלייאוף גביע סטנלי בפעם הראשונה.
לאחר שבילה עונה עם הבלוז, הוא נרכש על ידי הדווילס.
שימש כקפטן הדווילס בארבע הופעות בגמר גביע סטנלי במהלך תשע שנים, וניצח בשלוש מהן.
בשנת 2000, הוא זכה בגביע קון סמיית' כ-MVP של הפלייאוף.
למרות הצלחת קבוצתו, הוא מעולם לא זכה בגביע נוריס.
הקריירה שלו הגיעה לסיומה לאחר שחבטת הצלפה פגעה בראשו וגרמה לתסמונת לאחר שסבל מזעזוע מוח.
סטיבנס הוכנס מאוחר יותר להיכל התהילה של ההוקי ב-2007, שנת הזכאות הראשונה שלו.
סטיבנס פרש עם הכי הרבה משחקים ששיחק שחקן הגנה ב-NHL, מאוחר יותר שיאו נשבר על ידי כריס צ'ליוס וזדנו חארה.
סטיבנס היה גם השחקן הצעיר ביותר בתולדות הליגה שהגיע ל-1,500 משחקים, ושיחק במשחקו ה-1,500 בגיל 37 שנים, 346 ימים.
לא היה לו פלוס/מינוס שלילי באף אחת מ-22 עונות ה-NHL שלו והיו לו הכי הרבה דקות עונשין מכל שחקן שהוכנס להיכל התהילה עד שכריס צ'ליוס הוכנס ב-2013. ב-2017, סטיבנס נבחר לאחד מ"100 שחקני ה-NHL הגדולים ביותר בהיסטוריה".
סטיבנס נולד בקיצ'נר ללארי ומרי סטיבנס, הילד האמצעי מבין שלושה אחים.
לארי היה הבעלים של חברת מוצרי נייר והיה גם שחקן פוטבול קנדי מקצועי למחצה.
כל שלושת האחים שיחקו הוקי בילדותם; האח הגדול ג'וף נהיה סקאוט של ניו ג'רזי דווילס, בעוד מייק, הצעיר ביותר, פיתח קריירת NHL קצרה עם מספר קבוצות.
בצעירותו, סטיבנס שיחק בטורניר הבינלאומי של קוויבק לקטינים ב-1976 עם קבוצת הוקי קרח קטנה מקיצ'נר.
בתור תושב שגר קרוב לטורונטו, הוא היה מעריץ של טורונטו מייפל ליפס והעריץ את המגן בריה סאלמין.
סטיבנס למד בקולג' בקיצ'נר, שם שיחק פוטבול קנדי.
אחד מחבריו לקבוצה היה מרקוס קוך, שבהמשך זכה בסופרבול עם וושינגטון רדסקינס מליגת הפוטבול הלאומית.
עם זאת, הוקי היה התשוקה האמיתית של סטיבנס.
הוא ואחיו שיחקו לעיתים קרובות הוקי בבית, והיו הורסים את הרהיטים שוב ושוב.
בסופו של דבר הוא זכה למקום בקבוצת קיצ'נר וניצל את ההזדמנות לתור בצ'כוסלובקיה עם קבוצתו ששם תשחק.
המשחק שלו הרשים את הצופים והוא זכה במקום התשיעי הכללי על ידי עיר הולדתו קיצ'נר ריינג'רס בדראפט 1981 של ה-OHL.
קיצ'נר ריינג'רס הייתה קבוצה שהציגה כמה שחקני NHL עתידיים.
שחקני ההגנה כללו את דייב שו ואל מקיניס, וונדל יאנג היה השוער הפותח של הקבוצה, והקו שכבש את ההישגים בקבוצה היה ג'ף לרמר, בראיין בלואוז וגרנט מרטין.
סטיבנס ושו היו חלק בלתי נפרד מההגנה של הריינג'רס, ושיחקו בכל משחק בעונה בדרך לזכייה של הקבוצה בגביע הזיכרון.
בנוסף, שניהם שיחקו במשחק האולסטאר של ה-OHL.
המאמן הראשי של ריינג'רס, ג'ו קרוזייר, אמר על סטיבנס, "הוא עבר כברת דרך השנה...
הוא חזק, קשוח, מתמודד היטב עם הדסקית ויש לו חוש הוקי אדיר." המגן השני הטוב ביותר והמתקל השני הטוב ביותר בסקר של מאמני OHL.
סטיבנס נבחר במקום החמישי בדראפט ה-NHL של 1982 על ידי וושינגטון קפיטלס.
עקב פציעות של שחקנים אחרים במהלך מחנה האימונים, סטיבנס הגיע לקבוצה בגיל 18 ומעולם לא שיחק משחק בליגות הנמוכות.
הוא השפיע באופן מידי, כשהבקיע בחבטה הראשונה שלו במשחקו הראשון ב-NHL.
הוא צבר 25 נקודות בעונת הבכורה שלו והעפיל לקבוצת האול רוקי.
בנוסף, הוא הוביל את כל המגינים הטירונים בדקות עונשין.
הוא סיים במקום השלישי בהצבעה על גביע קאלדר.
הוא אף נבחר לרוקי השנה של קבוצתו.
הופעת הבכורה של סטיבנס עם הקפיטלס הייתה במקביל להופעה הראשונה של הקבוצה בפלייאוף, למרות שהם הודחו בסיבוב הראשון על ידי ניו יורק איילנדרס.
בשנה שלאחר מכן, הוא כמעט הכפיל את סך הנקודות שלו מהשנה הקודמת, וסיים עם 13 שערים ו-32 אסיסטים עם 45 נקודות.
רק לחברו לקבוצה לארי מרפי היו יותר נקודות בקרב המגינים.
201 דקות העונשין שלו הובילו את הקבוצה; בסופו של דבר הוא הוביל את הקפיטלס בקטגוריה זו חמש פעמים במהלך כהונתו בקבוצה, ובסופו של דבר קבע את שיא הקבוצה עבור מספר דקות עונשין בקריירה על ידי מגן.
עם זאת, הצלחתו של סטיבנס לא תורגמה להצלחת קבוצתו, שהודחו בסיבוב השני של הפלייאוף על ידי האיילנדרס.
במהלך תקופה זו, סטיבנס למד מרוד לנגוויי הוותיקים ומחבר הקו ההגנתי בראיין אנגלום על הנקודות העדינות של משחק ההגנה.
המאמן הראשי בראיין מארי גם עזר להרגיע את סטיבנס הצעיר הלוהט, שילמד להילחם פחות ולשחק חזק יותר.
סטיבנס דיבר בחיבה על תקופתו עם הקפיטלס שנים מאוחר יותר, ואמר:
עונת 85–1984 הייתה שנת פריצה עבור סטיבנס.
הוא קבע שיא קבוצתי למגן על ידי הבקעה של 16 שערי כוח, והשווה שיא קבוצתי לשערים למגן עם 21. ההופעה שלו הייתה מספיק טובה כדי לתפוס לו מקום במשחק האולסטאר.
סטיבנס הוביל את כל המגינים של הקפיטלס בכיבוש בפעם הראשונה, סיים את השנה עם 21 שערים ו-44 אסיסטים, וזכה בפרס האוהדים המועדף של הקבוצה.
היכולות ההתקפיות והגודל שלו גרמו למארי לשקול להעביר אותו כחלוץ אגף.
הקפיטלס סיימו במקום השני בחטיבת פטריק, אך הודחו שוב מוקדם, הפעם באדיבות האיילנדרס.
לפני העונה הבאה, הקפיטלס רכשו את דווייט שופילד בדראפט הוויתור.
שופילד היה ידוע ביכולותיו כאנפורסר, ומטרתו הייתה להרחיק את תוקפי הקבוצות האחרות מסטיבנס ולנגוויי, שנחשבו מועילים מכדי להפסיד בעונשים.
התוכנית עבדה, שכן סטיבנס סיים עם 165 דקות עונשין, הנמוך ביותר בקריירה שלו עד לנקודה זו.
הוא גם הוסיף 15 שערים ו-38 אסיסטים באותה עונה.
עם זאת, הקפיטלס המשיכו במפלות הפלייאוף שלהם; לאחר שהביסו את האיילנדרס בסיבוב הראשון, הם הפסידו לניו יורק ריינג'רס בגמר החטיבה.
בעונת 87–1986, סטיבנס חזר לזמנים עברו, ועמד על שיא קריירה של 283 דקות בתיבת העונשין.
הסכום הכולל קבע שיא קפיטלס (מאז נשבר) לדקות עונשין בעונה.
למרות החמצת שלושה משחקים בשל אצבע מורה ימינית שבורה, פציעה שסבל מול האיילנדרס, סטיבנס סיים את השנה השלישית בקבוצה עם 61 נקודות; 51 האסיסטים שלו היו גם מספיק טובים למקום השני בקפיטלס.
הקבוצה הודחה שוב על ידי האיילנדרס בסיבוב הראשון של הפלייאוף.
במהלך עונת 88–1987, סטיבנס קבע את שיאי קבוצתו עבור רוב האסיסטים ומרבית הנקודות של מגן במשחק, עם חמישה אסיסטים נגד לוס אנג'לס קינגס ב-6 בדצמבר 1987. מאוחר יותר באותה עונה, הוא צבר לפחות אסיסט אחד בשמונה משחקים רצופים, וקבע שיא קבוצתי נוסף עבור מגן.
הוא סיים את השנה במקום השני בקבוצה בהבקעה עם 12 שערים ו-60 אסיסטים עם 72 נקודות, בראש כל שחקני הקבוצה.
בסופו של דבר הוא סיים במקום השני אחרי מגן בוסטון ברואינס ריי בורק בהצבעה על גביע נוריס.
בנוסף, הוא נקרא לקבוצת האולסטאר הראשונה.